คืนวันนี้ (12 มกราคม 2566)  เวลาประมาณ 21.07 น. มีชายออกมาจากบ้านหลังเดิม เดินมาปัสสาวะที่ถนนสาธารณะริมรั้วบนถนนสาธารณะสุดซอยลาดพร้าววังหิน 20 แยก 2  (ครั้งก่อนเมื่อวันศุกร์ที่ 6 มกราคม 2566 มีคลิปหลักฐานชัดเจนว่าเดินออกมาจากบ้านหลังไหน) ดิฉันออกไปชะโงกถามว่าทำไมมาปัสสาวะที่ถนนสาธารณะริมรั้วบ้าน ชายคนดังกล่าวบอกชัดเจนว่าตนเองชื่ออะไร แล้วทำท่าเหมือนยกมือไหว้ แต่พูดจาเยาะหยันข่มขู่ ถามว่าบ้านดิฉันอยู่ซอยอะไร จะมาหาถึงหน้าบ้าน ดิฉันไม่ได้บอก แต่สักพักชายคนดังกล่าวก็ขี่จักรยานยนต์มาหน้าประตูบ้าน ดิฉันคว้าอาวุธใกล้มือออกไปที่หน้าบ้าน ชายคนดังกล่าวจึงหนีไป  ขอให้ฝ่ายเทศกิจดำเนินการตามอำนาจหน้าที่เรื่องการปัสสาวะในที่สาธารณะให้ด้วย ส่วนเรื่องข่มขู่ทำร้าย ดิฉันจะไปแจ้งความที่สถานีตำรวจต่อไป